**Jegyzőkönyv[[1]](#footnote-1)\***

**Esély Szociális Társulás Társulási Tanácsa**

**2016. június 21-i, rendkívüli üléséről**

**Az ülés helye:** Budaörsi Polgármesteri Hivatal, III. emelet 307-es tárgyaló terme (2040 Budaörs, Szabadság út 134. sz.)

**Jelen vannak**: Wittinghoff Tamás Budaörs polgármestere, König Ferenc Sóskút polgármestere, Pátrovics Benedek Pusztazámor polgármestere

**Tanácskozási joggal jelen vannak:** dr. Bocsi István jegyző, dr. Újházi Miklós jegyző, Kövesdi Gabriella szociális és egészségügyi irodavezető, Kokavecz-Varga Nóra intézmény-felügyeleti osztályvezető, Teller Tamásné gyermek- és ifjúságvédelmi szakértő, Károly Katalin (SZGYK)

**Jegyzőkönyvvezető:** dr. Süveges Zsófia

**Wittinghoff Tamás polgármester:** Tisztelettel köszönti a Társulási Tanács megjelent tagjait, valamint a tanácskozási joggal megjelent kollégákat. Megállapítja, hogy a Társulási Tanács határozatképes, 3 fő jelen van. Az ülést 910 órakor megnyitja.

**Napirendhez:**

**Wittinghoff Tamás elnök:** Ismerteti a kiküldött meghívó szerinti napirendi pontokat. A Társulási Tanács **3 igen** szavazattal elfogadta a meghívó szerinti napirendjét. Az ülés jegyzőkönyv-hitelesítőjéül Pátrovics Benedeket, Pusztazámor polgármesterét javasolja, amelyet a Tanács **3 igen** szavazattal támogatott.

**12/2016. (VI.21.) sz. ESZT határozat**

**Napirend és jegyzőkönyv-hitelesítő megválasztása**

**I.**

**Napirend**

1. Az Esély Szociális Társulás Szociális és Gyermekjóléti Központja közalkalmazotti létszámának csökkentése

2. Javaslat az Esély Szociális Társulás Szociális Szolgáltatásszervezési Koncepciójának elfogadására

3. Döntés az Esély Szociális Társulás használatába adott ingatlan egy helyiségének továbbhasznosításáról

**II.**

**Jegyzőkönyv-hitelesítő megválasztása**

Az Esély Szociális Társulás Társulási Tanácsa 2016. június 21-i ülésének jegyzőkönyv-hitelesítőjéül Pátrovics Benedeket választja.

**Napirend előtti hozzászólás:** nem volt.

**Napirend tárgyalása:**

1. **Az Esély Szociális Társulás Szociális és Gyermekjóléti Központja közalkalmazotti létszámának csökkentése**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **2 igen 1 tartózkodás** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**13/2016. (VI.21.) sz. ESZT határozat**

**Az Esély Szociális Társulás Szociális és Gyermekjóléti Központja közalkalmazotti létszámának csökkentése**

1. Esély Szociális Társulás Társulási Tanácsa úgy dönt, hogy az Esély Szociális Társulás Szociális és Gyermekjóléti Központ közalkalmazotti létszáma 2016. július hó 1. napjától az alábbiak szerint 2,5 fővel csökkenjen:
   1. a sóskúti telephelyen feladat ellátást végzők száma 2 fővel,
   2. a budaörsi telephelyen feladat ellátást végzők száma 0,5 fővel.

A létszámcsökkentéssel kapcsolatos kiadások fedezete az Esély Szociális Társulás 2016. évi költségvetésében biztosított. A Társulási intézmény létszámkerete 2016. július 1. napjától ennek megfelelően 25 fő.

1. Esély Szociális Társulás Társulási Tanácsa felkéri a Társulási Tanács Elnökét, hogy a jelen döntés végrehajtása érdekében, a létszámcsökkentéssel kapcsolatos szükséges intézkedéseket tegye meg.

**Határidő:** 2016. június 30.

**Felelős:** Társulási Tanács Elnöke

**Végrehajtást végzi:**Humánpolitikai Iroda

Pénzügyi Iroda

Szociális és Gyermekjóléti Központ vezetője

**König Ferenc:** Sóskúton a következő napon lesz Képviselő-testületi ülés, a képviselők meg akarják tárgyalni ezt a kérdést, ezért tartózkodik a döntéshozataltól.

**Wittinghoff Tamás elnök:** A döntés alapvetően Sóskút ellátását érinti, így azt javasolja, hogy vonják vissza az előző döntést. Felteszi szavazásra a javaslatot, melyet a Társulási Tanács **2 igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő, König Ferenc nem vett részt a szavazásban.)*

**14/2016. (VI.21.) sz. ESZT határozat**

**Az Esély Szociális Társulás Szociális és Gyermekjóléti Központja közalkalmazotti létszámának csökkentésére vonatkozó 13/2016. (VI.21.) sz. ESZT határozat visszavonása**

Esély Szociális Társulás Társulási Tanácsa úgy dönt, hogy az Esély Szociális Társulás Szociális és Gyermekjóléti Központ közalkalmazotti létszámának 2016. július hó 1. napjától való csökkentésére vonatkozó, 13/2016. (VI.21.) sz. ESZT határozatát visszavonja.

1. **Javaslat az Esély Szociális Társulás Szociális Szolgáltatásszervezési Koncepciójának elfogadására**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**15/2016. (VI.21.) sz. ESZT határozat**

**Javaslat az Esély Szociális Társulás Szociális Szolgáltatásszervezési Koncepciójának elfogadására**

Az Esély Szociális Társulás Társulási Tanácsa az „Esély Szociális Társulás Szociális Szolgáltatástervezési Koncepció 2016.” c. dokumentumot megtárgyalta, és a melléklet szerinti tartalommal elfogadja.

**Határidő:** 8 nap

**Felelős:** Társulási Tanács elnöke

**Végrehajtást végzi:** Szociális és Egészségügyi Iroda

1. **Döntés az Esély Szociális Társulás használatába adott ingatlan egy helyiségének továbbhasznosításáról**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**16/2016. (VI.21.) sz. ESZT határozat**

**Döntés az Esély Szociális Társulás használatába adott ingatlan egy helyiségének továbbhasznosításáról**

**I.** Esély Szociális Társulás Társulási Tanácsa úgy dönt, hogy a 2040 Budaörs, Szivárvány u. 5. szám alatti (1036/34/A/100 hrsz.) ingatlan egy helyiségét a Vakok és Gyengénlátók Közép-Magyarországi Regionális Egyesülete és a Budakörnyéki Látássérültek Közhasznú Egyesülete (a továbbiakban: Használatba vevők) részére továbbhasznosítja.

**II.** Az Esély Szociális Társulás Társulási Tanácsa az SZ12/2015/0008 számú Használatba adási szerződést módosítja aszerint, hogy a helyiséget 2016. július 1. napjától 2019. június 30. napjáig, 3 éves határozott időre (de legfeljebb a Használati szerződés időtartamára), a szociális feladatellátást közvetlenül kiszolgáló tevékenység céljából, térítésmentesen használatba adja Használatba vevők részére.

**III.** A Társulási Tanács felkéri a Társulási Tanács Elnökét a II. pont szerinti szerződésmódosítás aláírására.

**Határidő:** 8 nap

**Felelős:** Társulási Tanács elnöke

**Végrehajtást végzi:** Szociális és Egészségügyi Iroda

**Wittinghoff Tamás** polgármester, a Társulási Tanács **elnök**e megköszönte a Tanács munkáját és az ülést 923 órakor bezárta.

**k.m.f.**

…………………………… …………………………..

Wittinghoff Tamás Pátrovics Benedek

Társulási Tanács elnöke jegyzőkönyv-hitelesítő

*Mellékletek:*

*1. sz.: Az előterjesztések mellékletekkel együtt*

*2. sz.: Forgatókönyv*

1. *A jegyzőkönyv összeállításának időpontja: 2016. június 21.* [↑](#footnote-ref-1)